

|  |  |
| --- | --- |
|  | Υποδιεύθυνση Επικοινωνίας Δημοσίων Σχέσεων & Κοινωνικής Ευθύνης |

19 Δεκεμβρίου, 2023

**Δελτίο Τύπου 1**

**Σύλληψη για οδήγηση υπό την επήρεια αλκοόλης και μαχαιροφορίας**

Στο πλαίσιο τροχονομικών έλεγχων, μέλη της Τροχαίας Πάφου ανέκοψαν για έλεγχο μισή ώρα μετά τα μεσάνυκτα σήμερα, αυτοκίνητο που οδηγούσε άντρας ηλικίας 36 ετών.

Κατά τη διάρκεια του έλεγχου αλκοτέστ, η αρχική ένδειξη ήταν 101μg αντί 22μg, ενώ σε τελικό έλεγχο η ένδειξη ήταν 93μg αντί 22μg που είναι το ανώτατο από το Νόμο όριο.

Ακολούθησε έρευνα στο αυτοκίνητο όπου εντοπίστηκαν μία σιδερογροθιά καθώς επίσης και ένα ανοιγόμενο μαχαίρι με λεπίδα μήκους 8 εκατοστών.

Ο 36χρονος συνελήφθη για τα πιο πάνω αυτόφωρα αδικήματα και τέθηκε υπό κράτηση ενώ το Τμήμα Μικροπαραβάσεων και η Τροχαία Πάφου συνεχίζουν τις εξετάσεις.

 Κλάδος Επικοινωνίας